OpenLLM-France/wikimedia huggingface dataset:
# Los Banhs de Balaruc

Los Banhs de Balaruc (en francès Balaruc-les-Bains) és un municipi occità del Llenguadoc, situat al departament de l'Erau i a la regió d'Occitània. L'any 2006 tenia 6.232 habitants i el 2008, 6.180. Des del 31 de desembre de 2002 s'afegí a la "Comunitat d'Aglomeració de Bassin de Thau" (Communauté d'agglomération du Bassin de Thau), estructura intercomunal francesa situada dins el districte de l'Erau.

## Demografia

Evolució de la població (INSEE) :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1838 | 1830 | 2957 | 4369 | 5013 | 5683 | - | - | - |
| 2019 | - | - | - | - | - | - | - | - |

## Referències

* ↑ Topònims occitans de l'Erau
# Nováčany

Nováčany és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1323.
# Lacrosse als Jocs Olímpics d'estiu de 1904

Als Jocs Olímpics de 1904, el lacrosse fou un dels esports que es disputà. Només hi participaren tres equips, dos del Canadà i un dels Estats Units. Un dels equips canadencs va ser compost completament per indis Mohawks.

## Resultats

| Semifinal | Semifinal | Semifinal | Final | Final | Final |
| | | | Canadà Shamrock Lacrosse Team | Canadà Shamrock Lacrosse Team | 8 |
| Estats Units St. Louis Amateur Athletic Association | Estats Units St. Louis Amateur Athletic Association | 2 | USA St. Louis Amateur Athletic Association | USA St. Louis Amateur Athletic Association | 2 |
| Canadà Mohawk Indians | Canadà Mohawk Indians | 0 |

## Resum de medalles

| Prova | Or | Argent | Bronze |
| Lacrosse masculí | Shamrock Lacrosse Team Canadà | St. Louis Amateur Athletic Association Estats Units | Mohawk Indians Canadà |

## Medaller

| Posició | País | | | | Total |
| 1 | Canadà | 1 | 0 | 1 | 2 |
| 2 | Estats Units | 0 | 1 | 0 | 1 |

## Participants
### Shamrock Lacrosse Team

* Élie Blanchard
* William Brennaugh
* George Bretz
* William Burns
* George Cattanach
* George Cloutier
* Sandy Cowan
* Jack Flett
* Benjamin Jamieson
* Stuart Laidlaw
* Hilliard Lyle
* Lawrence Pentland

### St. Louis Amateur Athletic Association

* J. W. Dowling
* W. R. Gibson
* Patrick Grogan
* Tom Hunter
* W. A. Murphy
* William Partridge
* George Passmore
* William Passmore
* W. J. Ross
* Jack Sullivan
* Albert Venn
* A. M. Woods

### Mohawk Indians

* Black Hawk
* Black Eagle
* Almighty Voice
* Flat Iron
* Spotted Tail
* Half Moon
* Lightfoot
* Snake Eater
* Red Jacket
* Night Hawk
* Man Afraid Soap
* Rain in Face

## Enllaços externs

* IOC database
# Tadeusz Makowski

Tadeusz Makowski (21 de gener de 1882 - 1 de novembre de 1932) va ser un prominent pintor polonès actiu a França durant la major part de la seva vida.
Va néixer a Oświęcim. Makowski va assistir a l'Acadèmia de Belles Arts de Cracòvia. Va estudiar amb Jan Stanisławski i Józef Mehoffer. El 1909, va partir cap a París. Makowski començar com a paisatgista, però després va canviar cap al Postimpressionisme i cubisme. No obstant això, ell és sens dubte el més famós per les seves pintures de paisatges rurals. Va conèixer Pablo Picasso, de qui fou un bon amic.

## Bibliografia

* S. Ledóchowski, Tadeusz Makowski, Krajowa Agencja Wydawnicza, Warschau 1984, ISBN 8303001485
* Ausstellungskatalog: Museum Bochum/ Muzeum Narodwe w Warszawie; Tadeusz Makowski 1882 - 1932, Einleitung: Peter Spielmann, 1990 ISBN 3-8093-0150-7

## Enllaços externs

* Makowski a artnet.com
# Extradició

Una extradició és un procediment judicial (penal-administratiu) pel qual una persona acusada o condemnada per un delicte, de conformitat amb una llei d'un estat sobirà, és detinguda en un altre estat sobirà i retornada al primer per ser jutjada o perquè compleixi la pena ja imposada.
És un mecanisme molt antic, com a mínim del segle xiii aC, quan el faraó d'Egipte Ramsès II va negociar un tractat d'extradició amb el rei Hitita Hattusili III.
Existeix la regla segons la qual un estat està obligat a concedir l'extradició d'un delinqüent estranger només si hi ha un tractat internacional amb l'estat requirent o una convenció internacional sobre extradició que tots dos estats hagin signat.
Actualment, cap estat del món té tractats d'extradició amb tots els altres estats. Per exemple, els Estats Units d'Amèrica no tenen tractat d'extradició amb Rússia, la República Popular de la Xina, Namíbia, els Emirats Àrabs Units, Corea del Nord, Bahrain i molts d'altres.
En el cas de no haver-hi tractat o convenció internacional, l'estat requerit està facultat per acordar l'extradició, però no està obligat a concedir-la. Com a regla general, la majoria dels estats neguen l'extradició dels seus nacionals.

## Referències

* ↑ Sadoff, David A. Bringing International Fugitives to Justice: Extradition and its Alternatives (en anglès). Cambridge University Press, 2016-12-24, p. 43. ISBN 9781107129283.
* ↑ Dan E. Stigall, «Ungoverned Spaces, Transnational Crime, and the Prohibition on Extraterritorial Enforcement Jurisdiction in International Law».
* ↑ Extradition Treaties Interpretation Act of 1998 from the United States Department of State, Extradition Treaties
* ↑ «Putin: Snowden still in Moscow airport, won't be extradited, free to go anywhere». RT. [Consulta: 25 juny 2013].

## Enllaços externs

* Extradition Lawyers' Association
* UN list of extradition information by country (1996) Arxivat 2015-09-10 a Wayback Machine.
* Expulsions and extraditions, factsheet of the ECtHR case law
# Acentrogobius pyrops

Acentrogobius pyrops és una espècie de peix de la família dels gòbids i de l'ordre dels perciformes.

## Hàbitat

És un peix marí, de clima tropical i demersal.

## Distribució geogràfica

Es troba a Austràlia.

## Observacions

És inofensiu per als humans.

## Referències

* ↑ FishBase (anglès)
* ↑ «Acentrogobius pyrops». Catalogue of Life. (anglès) (anglès)
* 1 2 3 FishBase (anglès)
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The diversity of fishes. Blackwell Science, Malden, Massachusetts, Estats Units, 1997.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Alisson Becker

Alisson Ramses Becker (Novo Hamburgo, el 2 d'octubre de 1992), conegut simplement com a Alisson, és un jugador de futbol brasiler que juga com a porter a l'equip de la Premier League Liverpool i a la selecció de futbol del Brasil. El 2019 fou el primer guanyador del trofeu Iaixin.

## Palmarès
### SC Internacional

* 4 Campionats gaúcho: 2013, 2014, 2015, 2016

### Liverpool FC

* 1 Campionat del Món de Clubs: 2019
* 1 Lliga de Campions de la UEFA: 2018-19
* 1 Premier League: 2019-20
* 1 Copa anglesa: 2021-22
* 1 Copa de la Lliga anglesa: 2021-22

### Selecció brasilera

* 1 Copa Amèrica: 2019

## Referències

* ↑ «Alisson Becker estrena el palmarés del Trofeo Yashin». diari Sport, 02-12-2019 [Consulta: 16 maig 2021].

## Enllaços externs

* Fitxa a l'Internacional Arxivat 2014-10-06 a Wayback Machine. (portuguès)
* Alisson a footballzz.co.uk
* Alisson, Fitxa a Soccerway
* Alisson Becker a National-Football-Teams.com (anglès)
Allisson amb el Brasil - Plantilles de navegació :
Selecció de futbol del Brasil – Copa del Món de Futbol de 2018
1 Alisson •
2 Thiago Silva •
3 Miranda •
4 Geromel •
5 Casemiro •
6 Filipe Luís •
7 Costa •
8 Renato Augusto •
9 Gabriel Jesus •
10 Neymar  •
11 Coutinho •
12 Marcelo •
13 Marquinhos •
14 Danilo •
15 Paulinho •
16 Cássio •
17 Fernandinho •
18 Fred •
19 Willian •
20 Firmino •
21 Taison •
22 Fagner •
23 Ederson •
Entrenador: Tite
Selecció de futbol del Brasil – Copa del Món de Futbol de 2022
1 Alisson •
2 Danilo •
3 Thiago Silva  •
4 Marquinhos •
5 Casemiro •
6 Alex Sandro •
7 Paquetá •
8 Fred •
9 Richarlison •
10 Neymar •
11 Raphinha •
12 Weverton •
13 Dani Alves •
14 Militão •
15 Fabinho •
16 Telles •
17 Bruno Guimarães •
18 Gabriel Jesus •
19 Antony •
20 Vinícius Jr. •
21 Rodrygo •
22 Ribeiro •
23 Ederson •
24 Bremer •
25 Pedro •
26 Martinelli •
Entrenador: Tite :
Allisson - Premis i guardons :
Guanyadors del Trofeu Iaixin
2019: Alisson
No entregat
2021: Donnarumma
2022: Courtois
2023: Emiliano Martínez
Samba d'OrMasculina
2008: Kaká
2009: Luís Fabiano
2010: Maicon
2011: Thiago Silva
2012: Thiago Silva
2013: Thiago Silva
2014: Neymar
2015: Neymar
2016: Coutinho
2017: Neymar
2018: Roberto Firmino
2019: Alisson
2020: Neymar
2021: Neymar
2022: Neymar
2023: Vinícius Jr
Femenina
2021: Giovana Queiroz
2022: Debinha
2023: Tamires :
# Lopukhovka (Volsk)

* Per a altres significats, vegeu «Lopukhovka».
Lopukhovka (en rus: Лопуховка) és un poble de l'óblast de Saràtov, a Rússia, segons el cens del 2010 tenia 3 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Los Ausines

Los Ausines és un municipi de la província de Burgos a la comunitat autònoma de Castella i Lleó. Forma part de la comarca d'Alfoz de Burgos. Inclou els nuclis de San Juan, Quintanilla, Sopeña, Cubillo del César i San Quirce.

## Demografia

Evolució demogràfica :
| 1991 | 1996 | 2001 | 2004 | 2007 |
| 121 | 140 | 135 | 136 | 142 |
# La Corona

«La Corona» té aquests significats:
* La Corona Alta, cim del municipi de Baix Pallars (Pallars Sobirà)
* La Corona (Bellver de Cerdanya), muntanya a Ordèn (Bellver de Cerdanya)
* La Corona (Montsec), cim al Montsec d'Ares (Noguera)
* La Corona (Sant Quirze Safaja), masia de Sant Quirze Safaja (Moianès)
* La Corona (Siall), cim a la carena d'Estadella, a Isona (Pallars Jussà)
* La Corona (Cap de la Commonwealth)
# Stracherita

La stracherita és un mineral de la classe dels silicats, que pertany al grup de la zadovita. Rep el nom en honor del doctor Glenn Blair Stracher (Albany, Nova York, EUA, 31 de març de 1949), professor emèrit de geologia a l'escola de l'estat de Geòrgia de l'Est.

## Característiques

La stracherita és un nesosilicat de fórmula química BaCa₆(SiO₄)₂[(PO₄)(CO₃)]₂F. Va ser aprovada com a espècie vàlida per l'Associació Mineralògica Internacional l'any 2017, sent publicada per primera vegada el 2019. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscú (Rússia), amb el número de registre: 4957/1.

## Formació i jaciments

Va ser descoberta a la Formació Hatrurim, al Nègueb (Israel). També ha estat descrita a la conca d'Hatrurim, al Districte del Sud, també a Israel. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Stracherite» (en anglès). Mindat. [Consulta: 22 juny 2020].
# Bilocació

La bilocació és l'acte paranormal d'aparèixer o de ser a dos o més llocs al mateix temps.
Al cristianisme, es diu que arriba gràcies a un acte de Déu amb la intenció de portar a terme alguna acció piadosa com guarir algú o predicar.
Alguns personatges que s'afirma que han manifestat aquest fenomen són: Alfons Maria de Liguori, Antoni de Pàdua, Felip Neri, Emanuel Swedenborg, el sacerdot italià Pius de Pietrelcina, María Jesús de Ágreda, Úrsula Micaela Morata, María de León Bello y Delgado, Martí de Porres, Sant Pedro Regalado o Sant Joan Bosco.

## Vegeu també

* Doppelgänger
* Bessó malvat
* Etiäinen

## Referències

* 1 2 «Bilocació». Gran Enciclopèdia Catalana. Barcelona: Grup Enciclopèdia Catalana.
* «Bilocation» (en anglès). Catholic Encyclopedia (1913), Volume 2. [Consulta: 21 març 2014].
# Aeronau Brunet-Olivert

L'Aeronau Brunet-Olivert fou una aeronau experimental històrica construïda el 1909 a Barcelona d'uns 400 kg aproximadament, dissenyat per l'enginyer industrial Gaspar Brunet i Viadera i com a pilot Joan Olivert Serra. El nom de l'aeronau prové dels dos primers cognoms de cadascun d'ells, encara que també és coneguda amb el nom de "Brunet 1" o "Olivert".

## Construcció i primer vol

L'aeronau fou finançada parcialment per Joan Olivert que era terratinent de la zona de Paterna i enginyer alumne de Gaspar Brunet, el qual fou qui el dissenyà i muntà a Barcelona. L'estructura es construí en els tallers que l'empresa Rosell i Vilalta tenia en aquesta ciutat i els elements mòbils en l'empresa Talleres Truco. El maig d'aquell mateix any l'aeronau fou presentada a l'Exposiciona Regional de València, però sense motor ni hèlicef. La seva superfície de sustentació era constituïda per un biplà amb motor d'auto Anzani de 25 CV, per la transmissió s'utilitzaren uns pinyons i la cadena d'una bicicleta.
El primer vol es realitzà el 5 de setembre de 1909 davant uns 4.000 espectadors en el camp de maniobres del Regiment d'artilleria n.11 de Paterna, esdevenint el primer vol motoritzat a l'estat espanyol. Degut a la gran quantitat de públic assistent l'aeronau es va enlairar fent-se poques verificacions i sense fer-se les proves preliminars previstes. L'aeronau es va mantenir en l'aire durant uns 50 m. i per evitar atropellar a cap espectador durant l'aterratge hagué de fer unes maniobres brusques que li comportaren desperfectes considerables.
Avui dia existeixen dues rèpliques exactes de l'aeronau a escala 1/1, una al Museu d'Aeronàutica i Astronàutica que té el Ministeri de Defensa espanyol al barri madrileny de Cuatro Vientos i l'altra a la Ciutat de les Arts i les Ciències de València.

## Referències

* ↑ «¿Sabías que el primer vuelo motorizado en España se hizo en Valencia?» (en castellà). Valencia Bonita. [Consulta: 7 setembre 2023].
* ↑ Bohigues Cullera, Pepi «El piloto que voló contra corriente» (en castellà). Levante, 06-09-2009 [Consulta: 7 setembre 2023].
* ↑ «El primer vuelo motorizado de España, 5 de septiembre de 1909» (en castel``a). El Reto Histórico. [Consulta: 7 setembre 2023].
* ↑ «Gaspar Brunet y Juan Olivert, mediterráneos imaginativos» (en castellà). Elsecretodelospajaros.net. [Consulta: 7 setembre 2023].

## Bibliografia

* Fundació Parc Aeronàutic de Catalunya. 100 anys d'Aviació. Regidoria de Cultural del Prat de Llobregat, 2016.
* Ministerio de Defensa. Guía del Museo de Aeronáutica y Astronáutica. Secretaría General Técnica del MINDE, 2014. ISBN 978-84-9781-881-0
# Small Astronomy Satellite 3

El Small Astronomy Satellite 3 (SAS 3, també conegut com el SAS-C abans del llançament) va ser un telescopi espacial d'astronomia de raigs X de la NASA. Va funcionar del 7 de maig de 1975 a l'abril de 1979. Va cobrir el rang de raigs X amb quatre experiments a bord. El satèl·lit, va ser construït per l'Applied Physics Laboratory (APL) de la Johns Hopkins University, va ser proposat i operat pel Center for Space Research (CSR) del MIT. Va ser llançat en un vehicle Scout des de la plataforma de llançament italiana San Marco prop de Mombasa, Kenya, en una baixa òrbita terrestre gairebé equatorial. També va ser conegut com a Explorer 53, com a part del programa Explorer de la NASA.

## Referències

* ↑ Annual Review of Astronomy and Astrophysics "X-ray Astronomy Missions", H. Bradt, T. .Ohashi,. and K. Pound., Vol. 30, p. 391 ff (1992)
* ↑ HEASARC GSFC, retrieved Oct 17, 2009 Arxivat de gener 7, 2017, a Wayback Machine. Mission Overview

## Enllaços externs

* «HEASARC: Observatories - The Third Small Astronomy Satellite (SAS-3)». NASA. Arxivat de l'original el 2018-10-06. [Consulta: 3 març 2008].
* SAS (Small Astronomy Satellite), The Internet Encyclopedia of Science
# Node (informàtica)

Un node és una estructura que consisteix en un o més enllaços cap a altres nodes i un camp de dades. La utilització de nodes ens permet construir jerarquies, estructures com llistes enllaçades o encadenades, arbres i grafs. Un tipus de node és el sentinella.

## Exemples en pseudocodi

Un node amb una referència i un camp de dades
La representació d'aquesta estructura amb tres nodes és la següent:
Un node amb dues refèrencies
La representació d'aquestra estructura amb tres nodes és la següent:
Una altra utilització dels nodes és per representar arbres binaris, on cada node dispondrà d'una referència al seu pare, i als dos fills.

## Vegeu també

* Hop by hop
* Mètode de percolació de cliques
Viccionari
# Los Banhs de Rènnas

Los Banhs de Rènnas (nom occità; en occità més local: Les Banhs de Rènnas; en francès: Rennes-les-Bains) és una vila de la regió d'Occitània, departament de l'Aude, districte de Limós, cantó de Coisan, situada a 312 metres d'altura sobre el nivell del mar, que té prop de 200 habitants i està creuada pel riu Sals. El terme té gairebé 2.000 hectàrees. L'església està dedicada a Sant Cels i Sant Nazari. Balneari termal d'origen romà, les termes actuals es diuen Villégia Therm.
A la rodalia es troben el llogaret del Cercle, la Cadira del Diable (Fauteuil du Diable) i prop seu la casa dita Casa Gala o casa dels Gals, la Muntanya dels corns, el llac de Bareng, les Mines del Capità Boyer, i el naixement del Madeleine. Una pedra amb escrits estranys també pot ser observada al terme.
La vila s'esmenta com Arquis Calidis el segle xii i Balneis Montisferrandis el segle següent; el segle xv apareix com Regnes les Bains i més tard solament Les Bains (o Les Bans) i Les Bains de Montferrand. Al segle xix se l'anomenava Los/Les banhs de Rènnas en occità (escrit Les Bans de Rènnos a la francesa) que va ser adaptat en francès oficial per Rennes-les-Bains. Montferrand és un llogaret prop de la vila que encara tenia certa importància el segle xix. El 1992 unes inundacions van fer molt de mal a la vila.
# Moreno Moser

Moreno Moser (Trento, Trentino - Tirol del Sud, 25 de desembre de 1990) és un ciclista italià, professional entre el 2012 i el 2019. Durant la seva carrera esportiva va córrer als equips Cannondale, Cannondale-Drapac, Astana Pro Team i Nippo-Vini Fantini-Faizanè.
És nebot d'Enzo, Aldo i Francesco Moser, i fill de Diego Moser, tots ells antics ciclistes professionals.

## Biografia

En categoria júnior va córrer amb la U.S. Montecorona. Com a amateur ho feu amb l'Arvedi Lucchini Unidelta i el 2012 fitxà pel Liquigas-Cannondale, després que l'estiu de 2011 estigués a prova en el seu filial de categoria continental. La seva primera victòria com a professional fou el Trofeu Laigueglia, el febrer de 2012. Poc després aconseguia el Gran Premi de Frankfurt. El juliol d'aquell guanyà la general de la Volta a Polònia i el 2013 la Strade Bianche.

## Palmarès

* 2008
** 1r al Tour del País de Vaud i vencedor d'una etapa
** Vencedor d'una etapa del Giro della Lunigiana
* 2010
** 1r al Gran Premi Ciutat de Felino
** 1r al Gran Premi Somma
* 2011
** 1r al Trofeu Gianfranco Bianchin
** 1r al Giro del Medio Brenta
** 1r al Trofeu Ciutat de Castelfidardo
** 1r al Gran Premi Santa Rita
** Vencedor de 2 etapes del Baby Giro
* 2012
** 1r a la Volta a Polònia i vencedor de 2 etapes
** 1r al Trofeu Laigueglia
** 1r al Gran Premi de Frankfurt
* 2013
** 1r a la Strade Bianche
* 2015
** Vencedor d'una etapa a la Volta a Àustria
* 2018
** 1r al Trofeu Laigueglia

### Resultats al Tour de França

* 2013. 94è de la classificació general

### Resultats al Giro d'Itàlia

* 2014. 120è de la classificació general
* 2016. 41è de la classificació general

### Resultats a la Volta a Espanya

* 2015. 72è de la classificació general
* 2016. 72è de la classificació general

## Referències

* ↑ «Galimzyanov and Brutt re-sign for Katusha». Cycling News. Future Publishing Limited, 05-07-2011 [Consulta: 18 febrer 2012]. «Liquigas-Cannondale will bring on Moreno Moser through 2013.»
* ↑ «Moreno Moser met un terme à sa carrière» (en francès), 13-05-2019. [Consulta: 3 març 2023].
* ↑ «Moreno Moser retires aged 28». Cyclingnews.com. Future plc, 13-05-2019 [Consulta: 9 juliol 2019].
* ↑ Parientes - M a sitiodeciclismo.net
* ↑ «Moser thrills tifosi with Strade Bianche win». Cycling News, 02-03-2012.

## Enllaços externs

* Fitxa a sitiodeciclismo.net
# Strada Iuliu Maniu de Cluj-Napoca

El carrer Iuliu Maniu de Cluj-Napoca, que porta el nom del polític romanès Iuliu Maniu, és un carrer central de la ciutat romanesa de Cluj-Napoca, que connecta les places Avram Iancu i Unirii.
És paral·lel a les avingudes Eroilor i "21 Decembrie 1989". La part occidental del carrer — entre la plaça Unirii i el carrer Bolyai — va construir durant el segle xix de manera simètrica, amb l'estil arquitectònic eclèctic, conseqüència de la tendència urbanística de Haussmann. Es denomina comunament strada oglindă (carrer del mirall).

## Referències

* ↑ Lazarovici et al. 1997, p.93 (4.2 Monumente de arhitectură din epoca modernă)
# Federació Patronal

La Federació Patronal fou una organització sindical patronal creada el 1919 per a contrarestar la força creixent de la CNT.
Presidida per Fèlix Graupera, reuní els sectors més intransigents de la burgesia industrial catalana, especialment de Barcelona. Després de participar en la Comissió Mixta de Treball (octubre de 1919), dictà el locaut de novembre del 1919 a gener del 1920 (que afectà uns 200.000 treballadors), impulsà la formació dels Sindicats Lliures i afavorí l'actuació del pistolerisme contra la CNT. Volgué una política per part del govern clarament repressiva envers el sindicalisme obrer i, en especial, l'empresonament dels principals caps cenetistes. Va aconseguir, en aquest sentit, la col·laboració del governador Martínez Anido (1920-21). El 1923 feu costat al cop militar de Primo de Rivera. Pertangué a la Confederación Patronal Española, i contribuí a reorganitzar-la per l'octubre del 1919.

## Referències

* ↑ Buxadera i Vilà, Julià. «El moviment obrer espanyol i català». [Consulta: 7 novembre 2021].
* ↑ Rodriguez, Arturo. «La Federació Patronal de Catalunya i el pistolerisme: lliçons per avui | L'Octubre». L'Octubre, 08-06-2021. Arxivat de l'original el 2021-11-07. [Consulta: 7 novembre 2021].
* ↑ «La Canadenca (1919-2019) - Conseqüències, valoració i fites». Departament de Treball - Generalitat de Catalunya, 04-11-2019. [Consulta: 7 novembre 2021].
* ↑ «1919-1920: El locaut patronal». Quaderns d'Història social de l'Anoia, 19-07-2015. [Consulta: 7 novembre 2021].
* ↑ Bengoechea, Soledad; Santos, Maria Cruz «La vaga de La Canadenca i el locaut patronal». Arraona: revista d'història, 2018, pàg. 106–115. ISSN: 2339-6105.